Comença Sagunt a Escena amb música, circ, teatre i art
24 de juliol 2019

![](/media/nnthphue/49_c_finestra-memphis.jpg)  

La 36a edició del festival Sagunt a Escena comença oficialment el dijous 25, a les 20 hores, amb l'actuació en la plaça Cronista Chabret, de la companyia La Finestra Nou Circ.

La companyia ens proposa l'espectacle ‘Memphis rock & circ’, un viatge que ens traslladarà al Memphis, mític bar de _rock_ dels 50 on un cambrer i músic carismàtic rep cada nit un peculiar grup d'amics. Música en directe, malabars, acrobàcies i humor en una frenètica i divertida història de trobades i desacords al ritme de _rock & roll_. La Finestra Nou Circ naix en 2012 amb la unió de quatre professionals de llarg recorregut en el nou circ de València, amb l'objectiu de desenvolupar projectes socials, formatius i culturals entorn del circ, amb una proposta estètica innovadora i dirigida a públics de totes les edats.

Després d'esta actuació, s'inaugurarà al carrer Castell de Sagunt l'exposició ‘Somnis d’una nit d’estiu’, del col·lectiu de dones artistes La Tira de Dones, que col·labora des de fa anys amb el festival.

Per a tancar esta jornada d'inauguració, a les 21.30 hores en la pujada al Castell, Luis Sanz ens oferirà el concert ‘Notes a la ciutat’ amb dolçaina i piano al carrer.​ 

​  

*   [](http://www.facebook.com/sharer.php?u=https://aytosagunto.es/va/actualitat/comenca-sagunt-a-escena-amb-musica-circ-teatre-i-art/ "Facebook")
*   [](http://twitter.com/share?url=https://aytosagunto.es/va/actualitat/comenca-sagunt-a-escena-amb-musica-circ-teatre-i-art/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-sagunt-a-escena-amb-musica-circ-teatre-i-art/ "Linked In")
*   [](mailto:?body=https://aytosagunto.es/va/actualitat/comenca-sagunt-a-escena-amb-musica-circ-teatre-i-art/)